CELEX: 32007R0496
Language: ro
Date: 2007-05-04 00:00:00
Title: Regulamentul (CE) nr. 496/2007 al Comisiei din 4 mai 2007 de modificare a Regulamentului (CE) nr. 600/2005 privind introducerea unei limite maxime a reziduurilor pentru aditivul pentru hrana animalelor Salinomax 120G , aparținând grupei coccidiostaticelor și altor substanțe medicamentoase (Text cu relevanță pentru SEE )

5.5.2007   
            
            
               RO
            
            
               Jurnalul Oficial al Uniunii Europene
            
            
               L 117/9
            
         
      REGULAMENTUL (CE) NR. 496/2007 AL COMISIEI
   
   din 4 mai 2007
   de modificare a Regulamentului (CE) nr. 600/2005 privind introducerea unei limite maxime a reziduurilor pentru aditivul pentru hrana animalelor „Salinomax 120G”, aparținând grupei coccidiostaticelor și altor substanțe medicamentoase
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii pentru hrana animalelor (1), în special articolul 13 alineatul (3),
   întrucât:
   
               (1)
            
            
               Aditivul salinomicin de sodiu (Salinomax 120G) a fost autorizat în anumite condiții în conformitate cu Directiva 70/524/CEE a Consiliului (2). Regulamentul (CE) nr. 600/2005 al Comisiei (3) a autorizat folosirea pe o perioadă de zece ani a aditivului menționat în cazul puilor pentru îngrășat, acordând această autorizație persoanei responsabile cu punerea în circulație a respectivului aditiv. Aditivul respectiv a fost introdus în Registrul comunitar al aditivilor pentru hrana animalelor.
            
         
               (2)
            
            
               Regulamentul (CE) nr. 1831/2003 prevede posibilitatea de modificare a autorizației unui aditiv ca urmare a unei cereri a deținătorului acesteia și cu avizul Autorității Europene pentru Siguranța Alimentară („autoritatea”). Deținătorul autorizației aditivului salinomicin de sodiu (Salinomax 120G) a depus o cerere în care propune modificarea condițiilor acesteia prin introducerea de limite maxime ale reziduurilor (LMR) evaluate de autoritate.
            
         
               (3)
            
            
               În avizul său adoptat la 26 ianuarie 2005 (4), autoritatea propune stabilirea de LMR provizorii pentru substanța activă vizată. În lumina rezultatelor unei viitoare evaluări a substanțelor active din partea Agenției Europene pentru Medicamente, poate fi necesară reexaminarea LMR stabilite în anexa prezentului regulament.
            
         
               (4)
            
            
               Este necesară deci modificarea corespunzătoare a Regulamentului (CE) nr. 600/2005.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 600/2005 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 mai 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament, astfel cum a fost modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  JO L 270, 14.12.1970, p. 1. Directivă, astfel cum a fost modificată ultima dată prin Regulamentul (CE) nr. 1800/2004 al Comisiei (JO L 317, 16.10.2004, p. 37).
   
      (3)  JO L 99, 19.4.2005, p. 5. Regulament, astfel cum a fost modificat prin Regulamentul (CE) nr. 2028/2006 (JO L 414, 30.12.2006, p. 26).
   
      (4)  Actualizarea Avizului Comitetului științific pentru aditivi și produse sau substanțe utilizate în nutriția animalelor la o nouă cerere a Comisiei privind siguranța „Bio-Cox®120G” bazat pe salinomicin de sodiu ca aditiv în hrana animalelor conform Directivei 70/524/CEE a Consiliului (articolul 4g). Adoptat la 26 ianuarie 2005, The EFSA Journal (2005) 170, p. 1-4.
   
      ANEXĂ
      
                  Număr de înregistrare al aditivului
               
               
                  Nume și număr de înregistrare al persoanei responsabile cu punerea în circulație a aditivului
               
               
                  Aditiv
                  (Denumire comercială)
               
               
                  Compoziție, denumire chimică, descriere
               
               
                  Speciile sau categoriile de animale
               
               
                  Vârsta maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Termenul perioadei de autorizare
               
               
                  Limitele maxime ale reziduurilor (LMR) în produsele alimentare de origine animală
               
            
                  mg de substanță activă/kg de furaj complet
               
            
                  Coccidiostatice și alte substanțe medicamentoase
               
            
                  E 766
               
               
                  Alpharma (Belgium) BVBA
               
               
                  salinomicin de sodiu 120g/kg (Salonimax 120G)
               
               
                  
                               
                           
                           
                              
                                 Compoziția aditivului:
                              
                              Salinomicin de sodiu 120g/kg
                              Lignosulfonat de calciu 40 g/kg
                              Sulfat dihidrat de calciu 1 000 g/kg
                           
                        
                               
                           
                           
                              
                                 Substanță activă:
                              
                              Salinomicin de sodiu C 42H69O11Na,
                              Sare de sodiu a acidului polieter monocarboxilic, obținută prin fermentarea Streptomyces albus (ATCC 21838/US 9401-06), CAS nr. 55 721-31-8
                              Impurități rezultate:
                              
                                           
                                       
                                       
                                          42 mg elaiofilin/kg salinomicin de sodiu
                                       
                                    
                                           
                                       
                                       
                                          40 g 17-epi-20 dezoxisalinomicin salinomicin de sodiu
                                       
                                    
                        
               
                  Pui pentru îngrășat
               
               
                  —
               
               
                  50
               
               
                  70
               
               
                  Utilizare interzisă cel puțin trei zile înainte de sacrificare.
                  A se indica în instrucțiunile de folosire:
                  
                               
                           
                           
                              „Periculos pentru cabaline și curcani”;
                           
                        
                               
                           
                           
                              „Aceste furaje conțin un ionofor: poate fi contraindicată utilizarea simultană cu anumite substanțe medicinale (de exemplu, tiamulina)”
                           
                        
               
                  22.4.2015
               
               
                  5 μg de salinomicin/kg pentru toate țesuturile umede